उमर अब्दुल्ला पासेआ हाल च गै दित्ते गेदे वक्ताव्यें, भाएं ओह पाकिस्तान कन्नै वार्ता गी फ्ही शुरु करने दे मसले उप्पर होन जां फ्ही रिआसती च लागू कीते गेदे सख्त कनूनें गी टहाने दे मुद्दे उप्पर, थमां एह गल्ल साफ हुंदी ऐ जे जम्मू-कश्मीर दा कोई बी मुक्खमंत्री नमीं दिल्ली गी चुनौती देने जां नोहाड़े एजेंड़े थमां बक्ख होने दी ताकत नेईं रक्खदा ऐ। अजादी थमां पैहल्ले दे इतेहास गी धेआन च रक्खदे होई ओह इस गल्ला गी चंगी चाल्ली समझदे न जे बक्ख-बक्ख मसलें उप्पर नमीं दिल्ली गी समर्थन दित्ते बगैर उंदा कम्म नेईं चली सकदा ऐ। एह् गल्ल उस मुक्खमंत्री दे मामले च होर बी मता असरदार होई जंदी ऐ जेहदे कश विधानसभा च अपना बहुमत नेईं ऐ ते केंद्र च शासन करने आहली पार्टी नोहाड़े कन्ने सत्ता च भागीदार ऐ।